Χιου Γκραντ

Ο Χιου Τζον Μάνγκο Γκραντ (αγγλ.:Hugh John Mungo Grant, Λονδίνο, 9 Σεπτεμβρίου 1960) είναι Άγγλος ηθοποιός.

Βιογραφία
Δευτερότοκος γιος της καθηγήτριας Φινβόλα Σούζαν Μακ Λιν και του λοχαγού Τζέημς Μάρεϊ Γκραντ. Η ιστορία της οικογένειάς του είναι αρκετά πλούσια και αριθμεί πολλούς πολεμιστές, εξερευνητές, γιατρούς, στρατιωτικούς και αρκετά μέλη της Αγγλο-σκοτσέζικης αριστοκρατίας. Γεννήθηκε στο Χάμερσμιθ του Λονδίνου και φοίτησε στο New College της Οξφόρδης, από όπου πήρε πτυχίο στην αγγλική λογοτεχνία αλλά πάντα έτρεφε όνειρα για καλλιτεχνική καριέρα, παρά την αντίθετη άποψη των γονιών του. Την εποχή που ήταν φοιτητής είχε την πρώτη του καλλιτεχνική εμπειρία σε μια ταινία παραγωγής της Όξφορντ Φιλμ Κόμπανι, του Πανεπιστημίου της Οξφόρδης, που σκηνοθέτησε ο Μάικλ Χόφμαν.
Καριέρα
Μετά την αποφοίτησή του από το πανεπιστήμιο, εργάζεται για μικρά διαστήματα  ως βιβλιοκριτικός, γράφει σκετσάκια για τηλεοπτικά σόου και κάνει τον κειμενογράφο και παραγωγό ραδιοφωνικών διαφημίσεων . Το πάθος του για την υποκριτική τον οδηγεί να συμμετάσχει σε  μερικά περιφερειακά θεατρικά σχήματα. Ύστερα από μερικές σύντομες τηλεοπτικές εμφανίσεις, ο σκηνοθέτης Μάικλ Ράντφορντ του εμπιστεύεται έναν μικρό ρόλο. Η αναγνώριση όμως θα έρθει όταν θα πρωταγωνιστήσει το 1987 στην ταινία Μωρίς του Τζέιμς Άιβορι και θα λάβει το βραβείο καλύτερου ηθοποιού στο φεστιβάλ κινηματογράφου της Βενετίας.

Τα επόμενα χρόνια θα λάβει μέρος σε διάφορες ευρωπαϊκές και βρετανικές ταινίες, αλλά χωρίς να ξεχωρίσει ιδιαίτερα. Έχει περάσει τα τριάντα και είναι τόσο απογοητευμένος από την καριέρα του ώστε  σκέφτεται να εγκαταλείψει την ηθοποιία. Το 1994 όμως θα αποτελέσει σταθμό στην καριέρα του. Παίζει το ρόλο του ντροπαλού Τσαρλς στην κωμωδία Τέσσερις γάμοι και μία κηδεία, η ταινία κάνει διεθνή επιτυχία, ο Γκραντ κερδίζει την Χρυσή Σφαίρα και γίνεται ένας από τους πιο περιζήτητους ηθοποιούς παγκοσμίως για κωμωδίες και ερωτικές κομεντί. Έτσι θα λάβει μέρος σε διάφορες χολυγουντιανές παραγωγές όπως το Εννέα μήνες και μερικές σημαντικές βρετανικές ταινίες όπως το Λογική κι ευαισθησία. Το 1999 θα πρωταγωνιστήσει σε άλλη μια μεγάλη εμπορική επιτυχία, το Μια βραδιά στο Νότινγκ Χιλ, με συμπρωταγωνίστρια την Τζούλια Ρόμπερτς. Στη συνέχεια θα λάβει μέρος στην ταινία του Γούντι Άλλεν Οι μικροαπατεώνες και σε πολλές άλλες κωμωδίες. Το 2002 τον βρίσκει πάλι υποψήφιο για Χρυσή Σφαίρα για το ρόλο του στην ταινία Για ένα αγόρι.

Οι περισσότερες ταινίες στις οποίες έχει συμμετάσχει ήταν ρομαντικές κομεντί. Σε αρκετές απ’ αυτές συναντούσε τον μεγάλο έρωτα της ζωής του στο πρόσωπο μιας Αμερικανίδας, ενώ ο ίδιος σχεδόν ποτέ δεν έπαιξε χαρακτήρες που δεν ήταν Βρετανοί. Πολλοί κριτικοί τον έχουν κατηγορήσει για την περιορισμένη γκάμα των χαρακτήρων που έχει ενσαρκώσει.

Για την επιλογή των ρόλων του, ο Γκραντ λέει: «Δεν δοκιμάστηκα ποτέ σε ρόλους όπου έπρεπε να κλαίω ή να κολλάω Έιτζ ή να σώζω ανθρώπους από στρατόπεδα συγκέντρωσης, ώστε να παίρνω καλές κριτικές. Ειλικρινά πιστεύω ότι το παίξιμο στην κωμωδία είναι το ίδιο δύσκολο, αν όχι δυσκολότερο, από το σοβαρό παίξιμο και ειλικρινά δεν με ενοχλεί που όλα τα βραβεία και οι καλές κριτικές αυτόματα πηγαίνουν στις πιο βαθιές, σκοτεινές, πιο σοβαρές ερμηνείες και ρόλους».Vanessa Thorpe, Hugh Grant and Colin Firth, the screen's leading Englishmen at 50, Guardian (September 26, 2010).

Προσωπική ζωή
Από το 1987 έως το 2000 είχε δεσμό με το τοπ μόντελ Ελίζαμπεθ Χάρλεϊ. Από το 2004 έως το 2007 είχε δεσμό με τη Τζεμίνα Γκόλντσμιθ. Το 2011 απέκτησε μια κόρη από την Τίνγκλαν Χονγκ, ρεσεψιονίστ σε κινέζικο εστιατόριο στο Λονδίνο, με την οποία είχε ένα σύντομο δεσμό. Το Σεπτέμβριο του 2012 απέκτησε έναν γιο από την Σουηδέζα τηλεοπτική παραγωγό Άννα Ελίζαμπετ Εμπερστάιν, τον οποίο αναγνώρισε τον Ιανουάριο του 2014. Μετά το ξανασμίξιμό του με την Τινγκλαν Χονγκ, απέκτησε το Δεκέμβριο του 2012 και έναν ακόμη γιο.

Στις 27 Ιουνίου 1995 ο Γκραντ συνελήφθη για προσβολή της δημοσίας αιδούς στο Λος Άντζελες μαζί με μια ιερόδουλη ονόματι Ντιβάιν Μπράουν, η οποία του έκανε στοματικό σεξ μέσα στο αυτοκίνητό του. Του επιβλήθηκε ποινή με 2 χρόνια αναστολή, πρόστιμο 1.180 δολαρίων και διατάχθηκε να παρακολουθήσει ένα επιμορφωτικό πρόγραμμα για το Έιτζ.

Ο Γκραντ αγαπάει το ποδόσφαιρο και είναι οπαδός της λονδρέζικης ομάδας Φούλαμ. Στον ελεύθερο χρόνο του του αρέσει να παίζει γκολφ.

Φιλμογραφία

 Έτος  Πρωτότυπος τίτλος  Ελληνικός τίτλος Ρόλος 1982 Privileged λόρδος Έιντριαν 1987  Maurice  Μωρίς Κλάιβ Ντάραμ 1988  Rowing with the Wind Ώρα για γάμο και παιδιά! The |Lair of the White Worm ||
|λόρδος Τζέιμς Ντάμπτον
|-
| The Dawning ||  
|Χάρι
|-
| La nuit Bengali ||  
|Άλαν
|-
| White Mischief || Παρεκτροπές 
|Χιου
|-
| 1989 || The Lady and the Highwayman || 
|λόρδος Λούσιους Βάιν
|-
| 1990 || The Big Man || 
|Γκόρντον
|-
| 1991 || Impromptu  || Ερωτική έμπνευση 
|Φρεντερίκ Σοπέν
|-
| 1992 || Bitter Moon || Τα μαύρα φεγγάρια του έρωτα 
|Νάιτζελ
|-
| rowspan="2" | 1993 || The Remains of the Day || Τα απομεινάρια μιας μέρας|καρδινάλιος
|-
| Night Train to Venice|| Το τρένο της κόλασης 
|Μάρτιν
|-
| rowspan="2" | 1994 || Four Weddings and a Funeral || Τέσσερις γάμοι και μία κηδεία|Τσαρλς
|-
| Sirens || Σειρήνες 
|Άντονι Τσάμπιον
|-
| rowspan="5" | 1995 || Restoration || Τα χρόνια της φωτιάς 
|Φιν
|-
| Sense and Sensibility || Λογική κι ευαισθησία 
|Έντουαρντ Φέραρς
|-
| Nine Months || Εννέα μήνες 
|Σάμιουελ Φόκνερ
|-
| The Englishman Who Went Up a Hill But Came Down a Mountain || Ο Εγγλέζος που ανέβηκε ένα λόφο αλλά κατέβηκε ένα βουνό 
|Ρέτζιναλντ Άνσον
|-
| An Awfully Big Adventure || Ο πιο μεγάλος ρόλος της ζωής μου 
|Μέρεντιθ Πότερ
|-
| 1996 || Extreme Measures || Ακραίες καταστάσεις|δρ Γκάι Λάθαν
|-
| rowspan="2" | 1999 || Mickey Blue Eyes || Παντρεμένος με τη Μαφία|Μάικλ Φέλγκεϊτ
|-
| Notting Hill || Μια βραδιά στο Νότινγκ Χιλ|Γουίλιαμ Θάκερ
|-
| 2000 || Small Time Crooks || Μικροαπατεώνες|Ντέιβιντ
|-
| 2001 || Bridget Jones's Diary || Το ημερολόγιο της Μπρίτζετ Τζόουνς 
|Ντάνιελ Κλίβερ
|-
| rowspan="2" | 2002 || Two Weeks Notice || Δυο εβδομάδες προθεσμία 
|Τζορτζ Γουέιντ
|-
| About a Boy || Για ένα αγόρι 
|Γουίλ Φρίμαν
|-
| 2003 || Love Actually || Αγάπη είναι...|πρωθυπουργός
|-
| 2004 || Bridget Jones: The Edge of Reason || Μπρίτζετ Τζόουνς: η επόμενη σελίδα|Ντάνιελ Κλίβερ
|-
| 2005 || Travaux, On Sait Quand ça Commence...||
|καινούργιος γείτονας
|-
| 2006 || American Dreamz || American Dreamz|Μάρτιν Τουίντ
|-
| 2007 || Music and Lyrics || Music and Lyrics|Άλεξ Φλέτσερ
|-
| 2009 || Did You Hear About the Morgans?|| Τα μάθατε για τους Μόργκαν; 
|Πολ Μόργκαν
|-
| rowspan="2" | 2012 || The Pirates! In an Adventure with Scientists! || Πειρατές! 
|καπετάνιος (φωνή)
|-
| Cloud Atlas || Cloud Atlas|αιδεσιμότατος Τζιλ Χόροξ / μπράβος / Λόιντ Χουκς
|-
| 2014 || The Rewrite || Καθηγητής με το ζόρι  
|Κιθ Μάικλς
|-
| 2015 || The Man from U.N.C.L.E. || Κωδικό Όνομα U.N.C.L.E. 
|Γουέιβερλι
|-
|2016
|Florence Foster Jenkins|Florence: Φάλτσο σοπράνο|Σεντ Κλερ Μπέιφιλντ
|-
| 2017 || Paddington 2 || Πάντινγκτον 2|Φίνιξ Μπιουκάναν
|-
| 2019 || The Gentlemen  || Εγκληματίες Πρώτης Τάξεως|Φλέτσερ
|-
|2022 || Operation Fortune: Ruse de guerre || Operation fortune: Η μεγάλη απάτη|Γκρεγκ Σίμοντς
|-
| rowspan="2" |2023 || Dungeons & Dragons: Honor Among Thieves || Dungeons & Dragons: Εντιμότητα Μεταξύ Κλεφτών| Φορτζ Φιτζγουίλιαμ
|-
|Wonka|Γουόνκα''Λόφτι

Παραπομπές

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Νικητές Κυπέλλου Βόλπι Καλύτερου Ηθοποιού